Návrh

**NARIADENIE VLÁDY**

**Slovenskej republiky**

z ... 2024,

**ktorým sa mení a dopĺňa nariadenie vlády Slovenskej republiky č. 580/2006 Z. z. o špecifických požiadavkách na stabilitu osobných lodí ro-ro v znení nariadenia vlády Slovenskej republiky č. 13/2019 Z. z.**

Vláda Slovenskej republiky podľa [§ 2 ods. 1 písm. j) zákona č. 19/2002 Z. z.](https://www.noveaspi.sk/products/lawText/1/68599/1/ASPI%253A/19/2002%20Z.z.%25232.1.j), ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 607/2004 Z. z. nariaďuje:

**Čl. I**

Nariadenie vlády Slovenskej republiky č. [580/2006 Z. z.](https://www.noveaspi.sk/products/lawText/1/91347/1/ASPI%253A/582/2006%20Z.z.) o špecifických požiadavkách na stabilitu osobných lodí ro-ro v znení nariadenia vlády Slovenskej republiky č. 13/2019 Z. z. sa mení a dopĺňa takto:

1. V § 2 písmená b) a c) znejú:

„b) existujúcou osobnou loďou ro-ro osobná loď ro-ro, ktorej kýl je položený alebo sa nachádza v podobnej etape stavby pred 5. decembrom 2024; podobná etapa stavby je etapa, v ktorej sa začína identifikovateľná stavba konkrétnej lode a začala sa montáž tejto lode, pri ktorej sa použilo minimálne 50 ton alebo 1 % odhadovanej hmotnosti všetkých stavebných materiálov, podľa toho, ktorá hodnota je nižšia,

c) novou osobnou loďou ro-ro osobná loď ro-ro, ktorá nie je existujúcou osobnou loďou ro-ro,“.

1. V § 2 písm. e) sa za slovo „prístavmi“ vkladajú slová „alebo sled plavieb z toho istého prístavu do toho istého prístavu bez medzizastávok“.

1. V § 3 prvej vete sa za slová „v prílohe I“ vkladajú slová „oddiele A“ a slová „v znení smernice Komisie 2005/12/ES z 18. februára 2005“ sa nahrádzajú slovami „v platnom znení“.
2. V § 5 odseky 1 a 2 znejú:

„(1) Nová osobná loď ro-ro, ktorá má osvedčenie na prepravu viac ako 1 350 osôb na palube musí spĺňať špecifické požiadavky na stabilitu ustanovené v medzinárodnej zmluve, ktorou je Slovenská republika viazaná;2) tým nie sú dotknuté požiadavky podľa osobitného predpisu.3)

(2) Podľa rozhodnutia vlastníka novej osobnej lode ro-ro alebo prevádzkovateľa novej osobnej lode ro-ro musí nová osobná loď ro-ro, ktorá má osvedčenie na prepravu najviac 1 350 osôb na palube, spĺňať špecifické požiadavky na stabilitu ustanovené v prílohe I oddiele A alebo oddiele B smernice.“.

Poznámky pod čiarou k odkazom 2 a 3 znejú:

2) Kapitola II-1 časť B Medzinárodného dohovoru o bezpečnosti ľudského života na mori (SOLAS 1974) v platnom znení (oznámenie č. 224/2021 Z. z.).

3) Nariadenie vlády Slovenskej republiky č. 582/2006 Z. z. o bezpečnostných požiadavkách na osobné lode v znení neskorších predpisov.“.

1. V § 5 sa za odsek 2 vkladá nový odsek 3, ktorý znie:

„(3) Oznámenie o rozhodnutí vlastníka alebo prevádzkovateľa podľa odseku 2 obsahuje údaje uvedené v prílohe III smernice.“.

Doterajší odsek 3 sa označuje ako odsek 4.

1. V § 5 ods. 4 sa slová „podľa § 3“ nahrádzajú slovami „ustanovených v medzinárodnej zmluve, ktorou je Slovenská republika viazaná2)“ a nad slovom „zmluvy“ sa odkaz „3)“ nahrádza odkazom „2)“.
2. § 5 sa dopĺňa odsekmi 5 až 8, ktoré znejú:

„(5) Podľa rozhodnutia vlastníka existujúcej osobnej lode ro-ro alebo prevádzkovateľa existujúcej osobnej lode ro-ro musí existujúca osobná loď ro-ro, ktorá má osvedčenie na prepravu viac ako 1 350 osôb na palube, a ktorú jej vlastník alebo prevádzkovateľ uvádza do prevádzky pravidelnej prepravy do prístavu členského štátu alebo z prístavu členského štátu po 5. decembri 2024 a ktorá nemá vydané osvedčenie v súlade so špecifickými požiadavkami podľa tohto nariadenia vlády, spĺňať špecifické požiadavky na stabilitu

1. v súlade s rezolúciou Medzinárodnej námornej organizácie MSC.421(98) alebo
2. ustanovené v prílohe I oddiele A smernice a špecifické požiadavky na stabilitu v súlade s rezolúciou Medzinárodnej námornej organizácie MSC.216(82).

(6) Podľa rozhodnutia vlastníka existujúcej osobnej lode ro-ro alebo prevádzkovateľa existujúcej osobnej lode ro-ro musí existujúca osobná loď ro-ro, ktorá má osvedčenie na prepravu najviac 1 350 osôb na palube, a ktorú jej vlastník alebo prevádzkovateľ uvádza do prevádzky pravidelnej prepravy do prístavu členského štátu alebo z prístavu členského štátu po 5. decembri 2024 a ktorá nemá vydané osvedčenie v súlade so špecifickými požiadavkami podľa tohto nariadenia vlády, spĺňať špecifické požiadavky na stabilitu ustanovené v prílohe I oddiele A alebo oddiele B smernice.

(7) Uplatnené špecifické požiadavky na stabilitu podľa odsekov 5 a 6 sú uvedené v osvedčení podľa § 7.

(8) Existujúca osobná loď ro-ro, ktorá sa počas prevádzky v pravidelnej preprave plavila do prístavu členského štátu alebo z prístavu členského štátu do 5. decembra 2024, musí spĺňať špecifické požiadavky na stabilitu podľa tohto nariadenia vlády v znení účinnom do 5. decembra 2024.“.

1. § 6 sa vypúšťa.
2. V § 7 ods. 4 sa slová „prílohy I“ nahrádzajú slovami „oddielu A prílohy I“.
3. V § 7 ods. 5 sa za slová „bodu 1.1 alebo bodov 1.3.1 až 1.3.3“ a za slová „polohe podľa bodu 1.1“ vkladajú slová „oddielu A“.
4. V § 8 ods. 3 sa slová „odseku 2“ nahrádzajú slovami „odsekov 1 a 2“.
5. Príloha sa dopĺňa tretím bodom, ktorý znie:

„3. Smernica Európskeho parlamentu a Rady (EÚ) 2023/946 z 10. mája 2023, ktorou sa mení smernica 2003/25/ES, pokiaľ ide o začlenenie požiadaviek na zlepšenú stabilitu a zosúladenie uvedenej smernice s požiadavkami na stabilitu vymedzenými Medzinárodnou námornou organizáciou (Ú. v. EÚ L 128, 15.5.2023).“.

1. Slovo „hostiteľský“ vo všetkých tvaroch sa v celom texte nariadenia vlády nahrádza slovom „prístavný“ v príslušnom tvare.“.

**Čl. II**

Toto nariadenie vlády nadobúda účinnosť 5. decembra 2024.